Narodna skupština
20150415

Poštovana gospodo, ovde je zamereno zbog toga što ponekad narodni poslanik Zoran Živković i ja podnesemo i poneki amandman koji glasi – briše se. Moramo da pokušamo da anuliramo one predloge zakona koji ne valjaju ništa po našem sudu ili, da podsetim poštovanu gospodu i Babića i Neđa Jovanovića i Vladimira Marinkovića, pa guvernerka Narodne banke Jorgovanka Tabaković je, kada je bila ovde naša gošća povodom jedne rasprave, prihvatila dva amandmana koje smo podneli narodni poslanik Zoran Živković i ja, a koji glase – briše se. Pa, moguće je prihvatiti takve amandmane, poštovana gospodo. Jedino što ja zaključujem za ovih godinu dana sumiranja našeg zajedničkog rada, opozicija je u Skupštini uspešnija od ove većine. Hvala vam.